o
Tämänkertainen jakso: -
Voisimme saavuttaa jotain todella suurta, -
jos tästä lähtien tekisimme vain asioita, jotka auttavat meitä.
Opimme, kuinka voimme parantaa elämänlaatuamme.
Iloa arkeen: Voitto vaatii itsekuria 2/2
Tervetuloa mukaan! Jatkamme nyt itsekuri-aiheen käsittelyä, -
ja tiedän, ettette malta odottaa. Puhumme siitä, miten tärkeää -
on tehdä oikein, ja vieläpä jatkuvasti.
Koska olemme tehneet jatkuvasti vääriä asioita, -
elämämme on yhtä sekasotkua, ja jos teemme oikein kerran, -
se ei auta, vaan meidän pitää tehdä se yhä uudelleen.
Pysy siis kuulolla, kun jatkamme itsekurin merkityksen pohtimista.
1. Korinttilaiskirje 6:12.
Pidän jakeista, joita luemme nyt. Niillä on paljon sanottavaa.
Paavali teki kiintoisan huomion: "Kaikki on minulle luvallista, -
mutta kaikki ei ole hyödyksi." Kaikki ei ole minulle hyväksi, -
sopivaa tai hyödyllistä. "Kaikki on minulle luvallista, -
mutta en saa antaa minkään hallita itseäni."
Se tarkoittaa: Voin vapaasti syödä makeaa tai juoda tölkin limpparia -
jos haluan, mutta en saa antaa sen hallita itseäni.
Voin vapaasti kuluttaa viihdettä, mutta en anna sen hallita itseäni.
Se tarkoittaa: Voin tehdä mitä haluan. Haluaisin teidän -
ymmärtävän tämän asian ja aion käyttää siihen nyt aikaa.
Voit tehdä paljon asioita, ja silti menestyä ja päästä taivaaseen, -
mutta se ei tarkoita, että tulet nauttimaan matkastasi.
On niin paljon ihmisiä, jotka ovat löytäneet Kristuksen ja uskovat -
voivansa päästä taivaaseen hänen avullaan, he ovat oikeamielisiä -
ja uskovat Kristukseen, mutta heidän elämänsä on sekaisin!
Kun uskomme Jeesukseen ja sanomme olevamme kristittyjä, -
mutta elämämme on sekaisin, meillä ei ole näyttöä uskostamme.
Ne, joiden elämä on rikki, eivät tarvitse toista rikkinäistä elämää.
Heidän pitää nähdä meidät onnellisina ja rauhallisina, -
iloisina ja voittavina.
Se ei tarkoita, etteikö meillä ole ongelmia. Paavali sanoi: -
"Juuri näiden ongelmien keskellä olemme suurimpia voittajia."
Siis: Minulla on ongelma, mutta pidän yllä hyvää asennetta.
Minulla on ongelma, mutta en suostu sen takia kohtelemaan sinua väärin.
Minulla on ongelma, mutta en masennu enkä vaivu itsesääliin.
Annan ongelmani Jumalan hoitoon ja kerron Hänen armostaan.
Ja joku kysyy:"Miten voit olla noin onnellinen tuossa tilanteessa?"
Sinä sanot: "No, Jeesus elää minussa."
Ja hän haluaa tietää tästä Jeesuksesta lisää.
Pyydän tänään teitä: Lopettakaa "rimaa hipoen"-ajattelu.
Älkää koskaan tyytykö olemaan keskinkertaisia ihmisiä, -
älkääkä tyytykö minimisuoritukseen pitääksenne Jumalan tyytyväisenä.
Kuka ymmärtää, mitä tarkoitan?
Tarvitsemme ihmisiä, jotka pyrkivät olemaan erinomaisia, -
ja maksavat siitä hintansa. Erinomainen ihminen -
tekee ylimääräistä, ja vieläpä silloin, kun kukaan näe.
He tekevät oikein, koska se on oikein ja kohtelevat muita oikein.
Olen niin kyllästynyt vihamielisiin kristittyihin, -
jotka ovat ilkeitä muille!
Jotkut liimaavat kristillisiä tarroja autoihinsa ja ajavat -
McDonaldsiin, jossa eivät millään jaksaisi odottaa ketsuppiaan.
"Missä ketsuppini on? Mikä mättää? Täällä ei saa edes ketsuppia!"
Tiedättekö, mitä tarkoitan?
Tiedän kuitenkin, että te ette ole sellaisia, vai mitä?
Meidän on hillittävä itsemme ja kohdeltava muita hyvin, vaikka -
meillä olisi omia ongelmia. Raamatussa meitä kehotetaan -
olemaan ystävällisiä ja avoimia.
Kaikilla on oma luonteensa ja itse olen sellainen, -
että en mielelläni puhuisi ihmisille, joita en tunne.
Olisin hississä mieluiten hiljaa, koska en tunne vieressä seisovia.
Mutta sitten luin mitä Raamatussa sanotaan ystävällisyydestä, -
ja mietin: "Minun on oltava ystävällisempi."
"Ei sen pidäkään olla helppoa. Luen Raamatusta, mitä pitää tehdä,-
ja teen niin, kunnes siitä tulee yhä helpompaa."
En ole luonteva rohkaisija. Itse asiassa olisin luonteva valittaja.
Varmaan mietitte, mikä minä sitten olen teille saarnaamaan, mutta...
Mutta meillä kaikilla on alueita, joissa emme ole luonnostamme hyviä-
ja jos kuuntelemme lihan ääntä, teemme syntiä, -
mutta voimme voittaa heikkoutemme Jumalan avulla, -
kun teemme oikein, vaikka se olisi vaikeaa.
Luonnostani olisin sellainen ihminen, joka sanoisi:
"Sinun pitäisi korjata tuo tapetti. Sinun pitäisi tehdä sitä ja tätä."
"Entäs tämä ja entäs tuo?"
Mutta en ole enää sellainen, koska ihmisiä pitää rohkaista -
eikä lannistaa. Heidät pitää saada tuntemaan itsensä paremmaksi.
Pidän siitä, mitä tyttäreni sanoi äskettäin. Joka perheessä on -
tiettyjä ongelmia, ja mietimme: "Mistä tuokin on voinut tulla?"
Varsinkin, jos huomaat, että useammassa lapsessasi ilmenee -
piirteitä kuten kärsimättömyys tai ärtyisyys, ja sinä ajattelet:
"Onko se minun syyni? Mitä minun olisi pitänyt tehdä toisin?"
Kysyin tyttäreltäni äskettäin: "Mitä mieltä olet näistä asioista?"
Eli mitä tein väärin. Ja hän sanoi:
"Minusta sinun ei tarvitse edes yrittää selvittää sitä."
"Teit kuitenkin parhaasi ja ottaen huomioon silloisen tilanteesi, -
selvisit aika hyvin, joten minusta sinun ei tarvitse olla huolissasi."
Mutta jotkut ihmiset saattaisivat samaa kysyttäessä vastata toisin.
He sanoisivat kaiken mahdollisen, -
koska nyt heillä on tilaisuus kertoa sinulle kaikki vikasi.
Miksi emme puhuisi enemmän hyvää muille?
Miksi emme olisi rohkaisevampia ja siunaisi useampia ihmisiä?
"Kaikki on sallittua ja luvallista, mutta kaikki ei ole hyödyksi."
Voit pysyä vihaisena -
ja anteeksiantamattomana ja päästä silti taivaaseen, -
mutta et elä hyvää elämää, koska myrkytät elämääsi koko ajan.
Jumala kehottaa meitä tekemään asioita vain itseämme varten.
Meidän ei Jumalan takia tarvitse antaa muille anteeksi.
Toinen ei ehkä edes tiedä, että olet vihainen.
Mutta meidän pitää tehdä oikein, koska se on oikein.
Voimme ajatella pahaa, tuhlata aikaa ja rahaa, olla kärttyisiä, -
itsekkäitä ja rypeä itsesäälissä.
Voimme silti päästä taivaaseen, mutta Jumala kutsuu meitä ylemmäs.
Hän kutsuu meitä edustamaan itseään parhaamme mukaan.
1. korinttilaiskirje 10:23.
Paavali sanoo nyt saman asian hieman eri tavalla:
Kaikki on luvallista, sallittua, ja voimme tehdä mitä haluamme, -
Se on aika pelottavaa! - Mutta kaikki ei ole hyödyksi.
Kaikki ei ole meille hyväksi eikä terveellistä.
Kaikki on luvallista, mutta kaikki ei ole rakentavaa luonteelle, -
ja kaikki ei ole ylentävää sielunelämälle.
Paavali sanoi siis: Voin tehdä paljon asioita, jotka eivät estä -
pääsyäni taivaaseen, mutta jos ne eivät auta minua tai muita ihmisiä-
en tee niitä. Jos ne eivät rakenna luonnettani, -
ja jos ne eivät ylennä sielunelämääni, en tee niitä.
Voisimme saavuttaa jotain mahtavaa, jos tekisimme vain asioita, -
jotka auttavat meitä ja toisia.
Emme tekisi mitään, mikä ei auta meitä.
Se olisi kova paikka lihallemme.
Mark. 8:34: Jeesus sanoi, että seurataksemme häntä meidän tulee -
kieltää itsemme ja omat etumme, ottaa ristimme ja seurata häntä.
Se on mahdotonta ilman itsekuria.
Meidän täytyy kieltää itseämme monta kertaa joka päivä.
Teettekö te niin?
Teidän täytyy sanoa itsellenne ei, tarvittaessa vaikka ääneen: Ei!
Ei, en tee tuota. Ei, en syö tuota. Minulla ei ole edes nälkä.
Ei, en juokse ostoksilla koko päivää, minulla ei ole edes rahaa.
Jään kotiin ja siivoan asuntoni. Ei, liha, ole hiljaa!
Puhut itsellesi koko ajan, joten alkaisit sanoa jotain hyödyllistä.
Kun sinulla on paineita,älä jupise: "Nyt on pakko saada karkkia."
"Ai että haluaisin lähteä vaikka Havaijille, päästä pois täältä."
Meidän pitää sanoa oikeita asioita itsellemme. Harjoitelkaa: "Ei!"
Sinulla on oltava itsekuria panna asioita tärkeysjärjestykseen.
Et voi saada kaikkea. Täytyy valita paras ja tehdä töitä sen eteen.
Room. 6:2 Kun olemme kuolleet pois synnistä, kuinka voisimme -
edelleen elää siinä? Jos ymmärrätte tuon, ymmärrätte mitä tarkoitan.
Huomatkaa, että Raamattu ei sano, että synti kuoli, -
vaan "Me kuolimme pois synnistä".
Synti on siis edelleen hengissä, ja niin on myös paholainen.
Eteemme tulee aina kiusauksia. Sellaista aikaa ei tule, -
ettetkö joutuisi kiusaukseen tai paholainen jättäisi sinut rauhaan.
Mutta syntiä ei tarvitse tehdä, koska kuolimme siitä pois.
Sisimmässämme on uudestisyntynyt osa, jossa Jeesus asuu.
Se haluaa tehdä oikein, ei väärin.
Todellinen minäni on kuollut pois kaikesta, joka veisi minut pulaan.
Siksi Paavali sanoi: "Mikä minua vaivaa?
"En tee sitä, mitä haluan; teen sen, jota en halua."
Osa sinusta voi haluta tehdä oikein ja toinen osa väärin -
täsmälleen samaan aikaan.
Mutta Jumala vaikuttaa minussa, ja hän on vahvempi kuin maailma.
Mitä Hän haluaakin sinun tekevän, Hän antaa sinulle myös kyvyn tehdä.
Jos jokin asia ei miellytä minua, minun on todella vaikeaa pitää -
suuni kiinni, mutta säästän itseltäni todella paljon harmia, -
kun sanon vain: "Tiedätkö mitä."
Joskus minun on pakko sanoa itselleni: "Joyce, suu tukkoon!"
On aika olla hiljaa. Ei tarvitse sanoa enää mitään.
Ja myös joillekin teistä tämä neuvo on tarpeen.
Room. 6:6. "Vanha minämme on Hänen kanssaan ristiinnaulittu, -
jotta tämä syntinen ruumis menettäisi valtansa emmekä enää -
olisi synnin orjia." Siis se osa minusta, joka kuoli pois synnistä, -
on vahvempi osa.
Se on uusi osa ja jos sanon kyllä Jumalalle ja ei itselleni, -
ruumistani ei voi enää käyttää synnin välineenä.
Paholainen haluaa päästä kehoosi, ja kehosi osaa vaatia vain sitä, -
johon se on tottunut.
Kerronpa teille yhden jutun...
Pidän kovasti suklaapähkinöistä, mutta älkää ostako niitä minulle.
Tekin siellä TV:n ääressä, älkää lähettäkö niitä.
Rakastan niitä, mutta en tarvitse.
Sain niitä joltakin kerran, vein ne kotiin ja kätkin voirasiaan.
Kun piilotat makeaa, sinulla on ongelma.
Kätkin ne perheeltäni. Ne olivat minun!
Lupasin itselleni, että söisin vain yhden joka ilta ruuan jälkeen.
Ja kun kukaan ei huomannut, menin hakemaan pähkinän.
Sitten muutaman illan jälkeen lihani sanoi: "Anna minulle kaksi."
Ja taas kului pari iltaa ja pyyntö kuului: "Haluan kolme pähkinää."
Sitten eräänä iltana aloin oppia, millainen liha on.
Kehosi voi huutaa vain sellaista, jota olet antanut sille, joten -
jos lopetat antamisen, se tietenkin huutaa sitä, mihin on tottunut.
Mutta kehosi pyytää vain sellaista, jota se on saanut.
Jos siis olet kuukauden antamatta, niin kehosi ei enää pyydä sitä.
Ja tiedättekö mitä? Et kuole sen kuukauden aikana.
"Minä kuolen tähän!"
Ei, et kuole, ja sen kuukauden lopuksi olet oppinut uusia tapoja.
Ja sitten eräänä iltana söin vähän liikaa illallista, -
enkä halunnut enää pähkinöitä!
Se oli viimeinen asia,jota halusin, mutta silti kuulin lihani äänen:
"Anna minulle pähkinöitä!"
"Haluan pähkinäannokseni!" Ajattelin: "Senkin tyhmä liha!"
Olen niin täynnä että etoo, ja sinä vaadit suklaapähkinöitä!
Halleluja! Sanokaa ei itsellenne.
Room. 6:12-13 "Synti ei saa hallita teidän kuolevaista ruumistanne, -
niin että noudatatte sen himoja.
Älkää antako ruumiinne jäseniä synnin käyttöön vääryyden aseiksi!
Mutta antakaa itsenne Jumalalle,kun nyt olette siirtyneet kuolemasta -
elämään, ja ruumiinne jäsenet Hänelle vanhurskauden aseiksi."
Haluan rohkaista sinua noudattamaan itsekuria ja olemaan sanomatta:
"Minulla ei vaan ole itsekuria." Sanasi vaikuttavat elämääsi, -
ja sinun tulee sanoa mitä haluat, eikä mitä sinulla on.
Jos sinulta puuttuu itsekuria, ala sanoa säännöllisesti: "Minulla on -
itsekuria ja itsehillintää. Minussa on itsekurin siemen."
Tarjoan sinulle nyt opetussarjaani aiheesta itsekuri ja itsehillintä.
Jos käytössäsi on jo hengellisiä materiaaleja, jotka auttavat -
pysymään vahvana uskonelämässäsi, saat nyt mainion täydennyksen.
Se on myös loistava lahjaidea. Tiedät varmasti jonkun ystäväsi, -
joka ehkä tarvitsee itsekurin ja itsehillinnän kehittämistä.
Tilaa englanninkielinen tuote internet-sivujemme kautta, ja -
pysy vielä mukana, jotta kuulet rohkaisevat loppusanani.
Olet päättänyt muuttaa jonkin asian elämässäsi. Parempi vanhemmuus, -
kunnonkohotus, velkojen maksu... Olet haasteen edessä.
Tilastot osoittavat kuitenkin, että ponnisteluista huolimatta -
vain harvat onnistuvat.
Mutta meillä on hyviä uutisia: Joyce Meyerin uusi opetussarja.
Voit muuttaa tottumuksiasi vain, jos omaksut uuden ajattelutavan.
- Minulla oli ongelmia rahankäytön kanssa. Ostelin mitä sattuu.
- En pystynyt keskittymään. En aina viitsinyt kuntoilla.
- Sarjan avulla sain itsekuria. - Siinä on myös Raamatun opetusta.
- Sain todella paljon ajateltavaa. - Voin kuunnella tätä missä vain.
- Saimme neuvoja rahankäyttöön ja lastenkasvatukseen.
- Se todella opetti itsekuria ja itsehillintää.
Sarja "Developing discipline and self-control" on saatavana nyt.
Soita tai tilaa osoitteessa www.joycemeyer.org.
Tarjoan teille Raamatun ensimmäistä laajennettua opiskeluversiota, -
"Arkielämän Raamattua" (engl.) Siinä on merkintöjä 25 vuoden -
opetustyöni ajalta, ja se varmasti tuo paljon hyötyä ja iloa elämääsi.
Tilaa "Arkielämän Raamattu" nyt. Ole ensimmäisten joukossa, -
ja tilaa tämä englanninkielinen tuote Jumalan sanan opiskeluun.
Naisena oleminen vaatii itsevarmuutta.
Kohtaamme paineita työpaikoilla, koulussa, kotona ja maailmalla.
Mutta sinä olet ainutlaatuinen siinä, miten uskot, elät, rakastat.
Elä unelmiesi elämää luottaen itseesi.
Joyce Meyerin 'The Confident Woman' (Itsevarma nainen) saatavilla nyt.
Voimme nauttia elämästämme ja nauraa, vaikka olisi ongelmiakin.
Joyce Meyer teki vierailun Englannin Bradfordiin.
Hän vieraili myös Ruotsissa, Uppsalassa.
Tietoja tulevista vierailuista saa osoitteesta www.joycemeyer.org.
Osallistu sinäkin. Meillä on aina hauskaa, joten tule mukaan!
Kutsumme sinua tänään liittymään tukijaksemme.
Auta helposti ihmisiä ympäri maailmaa.
Liity tuhansien joukkoon, jotka tukevat Joyce Meyer Ministriesiä.
Vaikutat maailman ihmisiin uskomattomalla tavalla.
Soita tänään ruudussa näkyvään numeroon ja liity tukijaksemme.
Voit myös liittyä tukijaksi internetissä. Älä epäröi!
Tule mukaan tavoittamaan maailman ihmisiä Jeesuksen rakkauden avulla.
Klikkaa hiirellä. Joycemeyer.org.
Haloo. Täällä Joyce Meyer.
Mikäli tämä ohjelma on koskettanut sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Emme ole onnellisia, ellemme ojenna kättämme, sillä Jumala tahtoo niin.
Kylvä siementä ja myöhemmin korjaat yltäkylläisesti samaa, -
jota annat muille.
Ruokaa nälkäisille, suojaa kodittomille, rakkautta sureville.
Tuemme tuhansia avustuskampanjoita ympäri maailmaa.
Vankilatyömme auttaa vankeja 948 vankilassa seitsemässä maassa.
Järjestämme mm. vankilatapahtumia. Lahjoitamme vangeille esimerkiksi -
Joyce Meyerin kirjoja. Monille tämä on ainoa rakkauden lähde.
Yhteistyöorganisaatiomme kuten Dream Center tarjoavat perheille -
turvallisen ja mielekkään paikan.
Tarjoamme ruokaa ja ilosanomaa kodittomille ja prostituoiduille.
Tiesitkö, että lepraa esiintyy yhä? Autamme myös erästä suljettua -
leprasairaiden yhteisöä ja viemme heille Jumalan huolenpitoa.
Kaivohankkeemme rakentaa puhtaan veden kaivoja alueilla, -
joilla kärsitään sairauksista ja nälänhätää. Rakennamme paikalle -
myös kirkon, jotta ihmiset saisivat veden lisäksi myös sielunravintoa.
Joyce Meyer Ministries ylläpitää eri puolilla maailmaa orpokoteja, -
jotka antavat lapsille hyvän kodin ja pääsyn Jumalan sanan äärelle.
Vanhainkotityömme koskettaa yksinäisiä vanhuksia ja rohkaisee -
heitä monenlaisen toiminnan avulla.
Tuemme yhteensä 115 kampanjaa eri puolilla maailmaa.
Joka puolella ihmisillä on fyysistä ja psyykkistä kärsimystä, -
mutta tukijoidensa avulla Joyce Meyer Ministries tuo Kristuksen -
valoa pimeyteen ja saa yhä lisää ihmisiä jälleen hymyilemään.
Sydäntemme todellinen tila kuuluu siitä, mitä sanomme.
Ihmisen puheista näkee hänen luonteensa ja henkisen kypsyytensä.
Opit valtavasti myös itsestäsi vain kuuntelemalla muutaman päivän, -
mitä sanot. Lisää aiheesta seuraavassa Iloa arkeen -jaksossa.
Tämänkertainen lopputervehdykseni on yksinkertainen, mutta voimakas.
Tätä katsoo nyt joku, jonka täytyy kuulla: Jumala rakastaa sinua.
Jumala rakastaa koko maailmaa, kaikkia ihmisiä, ja sinua.
Hänen rakkautensa on ehdotonta. Sitä ei tarvitse ansaita.
Jumala rakastaa sinua, ja jos otat sen vastaan ja annat sen hoitaa, -
voit alkaa rakastaa itseäsi, -
ja Jumalan rakkaus voi siirtyä kauttasi muihin ihmisiin.
Muista: Jumala rakastaa sinua. Olet erityinen. Elämälläsi on tarkoitus.
Sano itsellesi monta kertaa: "Jumala rakastaa minua."
Siunausta ja kaikkea hyvää sinulle.
Merkitset meille enemmän kuin arvaatkaan.
Kiitämme yhteistyökumppaneitamme tämän kaiken mahdollistamisesta.
Yhdessä ruokimme ja vaatetamme köyhiä ja kerromme ilosanomaa.
Käy osoitteessa joycemeyer.org ja kirjoita esirukouspyyntösi, -
katso Joycen seminaariaikataulu ja ryhdy yhteistyöhön kanssamme, -
kun välitämme Jeesuksen rakkautta ihmisille ympäri maailmaa.
Suomennos: Sanna Tirkkonen